Deg taggara n tzrawt-agi, nezmer ad d-nini belli tira n teplakin n tḥuna d yiwen wallal n usenfali n waddud d tigensas isnalsiyen n yemdanen, akken nwala, deg temnaḍin-agi n lwilaya n Tizi Wezzu, semrasen aṭas tutlayin tiberraniyin ladɣa tafransist neɣ taɛrabt, acku d tigi i snen medden, xas ma tikwal sexdamen tamaziɣt maca ttadfen yides tutlayt-nniḍen. Asemres n tmaziɣt deg teplakin-agi d allal s way-s i d-ssenkaden laṣel-nsen d tmagit-nsen.